<classify> Akizungumza baada ya mchezo dhidi ya Simba juzi usiku Chisala alisema kuwa kuna waamuzi wamekuwa wakizibeba timu dhahiri kwa kuzilazimisha zishinde jambo ambalo sio zuri na wala halitozisaidia timu hizo.Alisema kuwa kwa staili hiyo inaondosha hata ladha ya mashindano kwa kujua kuwa tayari kuna timu zimeshatayarishwa kushinda.URA imepangwa katika kundi B, tayari imeshacheza mechi mbili na kushinda mechi moja dhidi ya JKU na kufungwa na Simba bao 1-0 juzi.Aidha, alisema pamoja na kupoteza mchezo wake na Simba juzi hajakata matumaini ya kusonga mbele katika michuano hiyo na kuahidi kuwa anajiandaa kwa mchezo wa leo na Jamhuri ili ashinde.URA inashiriki michuano hiyo kama timu mwalikwa.  <topic>: MICHEZO 